Document ID: 32013D0493

DEĊIŻJONI TA’ IMPLIMENTAZZJONI TAL-KUMMISSJONI
tat-30 ta’ Settembru 2013
li tiddetermina t-tielet u l-aħħar sett ta’ reġjuni għall-bidu tal-operazzjonijiet tas-Sistema ta’ Informazzjoni dwar il-Viża (VIS)
(notifikata bid-dokument C(2013) 5914)
(It-testi Bulgari, Kroati, Ċeki, Olandiżi, Estonjani, Finlandiżi, Franċiżi, Ġermaniżi, Griegi, Ungeriżi, Taljani, Latvjani, Litwani, Maltin, Pollakki, Portugiżi, Rumeni, Slovakki, Sloveni, Spanjoli, u Svediżi biss huma awtentiċi)
(2013/493/UE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament (KE) Nru 767/2008 tal-Parlament Ewropew u tal-Kunsill tad-9 ta’ Lulju 2008 dwar is-Sistema tal-Informazzjoni dwar il-Viża (VIS) u l-iskambju ta’ dejta bejn l-Istati Membri dwar viżi għal perjodu qasir (Regolament VIS) (1), u b’mod partikulari l-Artikolu 48(4) tiegħu,
Billi:
(1)
L-Artikolu 48 tar-Regolament (KE) Nru 767/2008 jipprovdi għal implimentazzjoni progressiva tal-operati tal-VIS. Il-Kummissjoni fid-Deċiżjoni tagħha 2010/49/KE (2) u d-Deċiżjoni ta’ Implimentazzjoni tagħha 2012/274/UE (3) iddeterminat rispettivament l-ewwel u t-tieni sett ta’ reġjuni għall-bidu tal-operati tal-VIS. Issa hemm bżonn li jiġu ddeterminati t-tielet u l-aħħar sett ta’ reġjuni fejn id-dejta li għandha tiġi pproċessata fil-VIS, inklużi r-ritratti u d-dejta dwar il-marki tas-swaba’, ser tinġabar u tiġi trażmessa lill-VIS għall-applikazzjonijiet kollha tal-viża fir-reġjun ikkonċernat.
(2)
L-Artikolu 48(4) tar-Regolament (KE) Nru 767/2008 jipprovdi għad-determinazzjoni tas-sekwenza tar-reġjuni għall-varar tal-VIS abbażi tal-kriterji li ġejjin: ir-riskju tal-immigrazzjoni irregolari, it-theddid lis-sigurtà interna tal-Istati Membri u l-fattibbiltà li jinġabru elementi bijometriċi mill-postijiet kollha tar-reġjun ikkonċernat.
(3)
Il-Kummissjoni għamlet valutazzjoni tar-reġjuni mhux koperti mid-Deċiżjoni 2010/49KE u d-Deċiżjoni ta' Implimentazzjoni 2012/274/UE fid-dawl ta’ dawn it-tliet kriterji u kkunsidrat, għall-ewwel kriterju, elementi bħall-medja tar-rati tar-rifjut tal-viżi, ir-rati tar-rifjut tad-dħul, u r-rati ta’ ċittadini ta’ pajjiżi terzi li nstabu preżenti irregolarment fit-territorju tal-Istati Membri; għat-tieni kriterju, il-valutazzjoni ta’ theddida mwettqa mill-Europol; u għat-tielet kriterju, il-fatt li xi reġjuni li għandhom jiġu koperti kienu jinkludu pajjiżi terzi b’territorji vasti jew li jikkorrespondu għal għadd kbir ħafna ta’ applikanti għall-viża.
(4)
Id-data tal-bidu tal-operazzjonijiet f’kull wieħed minn dawn ir-regjuni definiti minn din id-Deċiżjoni għandha tkun determinata mill-Kummissjoni skont l-Artikoli 48(3) tar-Regolament (KE) Nru 767/2008.
(5)
Minħabba li r-Regolament VIS jibni fuq l-acquis ta’ Schengen, id-Danimarka nnotifikat l-implimentazzjoni tar-Regolament VIS fil-liġi nazzjonali tagħha skont l-Artikolu 5 tal-Protokoll dwar il-pożizzjoni tad-Danimarka anness mat-Trattat dwar l-Unjoni Ewropea u mat-Trattat li jistabbilixxi l-Komunità Ewropea. Id-Danimarka, hija għaldaqstant marbuta bil-liġi internazzjonali li timplimenta din id-Deċiżjoni.
(6)
Din id-Deċiżjoni tikkostitwixxi żvilupp tad-dispożizzjonijiet tal- acquis ta’ Schengen li fihom ma jiħux sehem ir-Renju Unit, skont id-Deċiżjoni tal-Kunsill 2000/365/KE tad-29 ta’ Mejju 2000 dwar it-talba tar-Renju Unit tal-Gran Brittanja u l-Irlanda ta’ Fuq biex jieħdu parti f’xi dispożizzjonijiet tal-acquis ta’ Schengen (4). Għaldaqstant ir-Renju Unit mhux marbut biha u lanqas ma huwa soġġett għall-applikazzjoni tagħha.
(7)
Din id-Deċiżjoni tikkostitwixxi żvilupp tad-dispożizzjonijiet tal- acquis ta’ Schengen li fihom l-Irlanda mhix qiegħda tieħu sehem skont id-Deċiżjoni tal-Kunsill 2002/192/KE tat-28 ta’ Frar 2002 rigward it-talba tal-Irlanda biex tieħu sehem f’xi dispożizzjonijiet tal-acquis ta’ Schengen (5). Għaldaqstant l-Irlanda mhix marbuta biha jew soġġetta għall-applikazzjoni tagħha.
(8)
Fir-rigward tal-Islanda u n-Norveġja, din id-Deċiżjoni tikkostitwixxi żvilupp tad-dispożizzjonijiet tal- acquis ta’ Schengen fis-sens tal-Ftehim konkluż bejn il-Kunsill tal-Unjoni Ewropea u r-Repubblika tal-Islanda u r-Renju tan-Norveġja dwar l-assoċjazzjoni ta’ dawn tal-aħħar mal-implimentazzjoni, l-applikazzjoni u l-iżvilupp tal-acquis ta’ Schengen (6), li jaqgħu fil-qasam imsemmi fl-Artikolu 1(B) tad-Deċiżjoni tal-Kunsill 1999/437/KE (7) dwar ċerti arranġamenti għall-applikazzjoni ta’ dak il-Ftehim.
(9)
Fir-rigward tal-Isvizzera, din id-Deċiżjoni tikkostitwixxi żvilupp tad-dispożizzjonijiet tal-acquis ta’ Schengen fi-sens tal-Ftehim konkluż bejn l-Unjoni Ewropea, il-Komunità Ewropea u l-Konfederazzjoni Svizzera dwar l-assoċjazzjoni tal-Konfederazzjoni Svizzera mal-implimentazzjoni, l-applikazzjoni u l-iżvilupp tal-acquis ta’ Schengen (8), li jaqgħu fil-qasam imsemmi fl-Artikolu 1(B) tad-Deċiżjoni 1999/437/KE moqri flimkien mal-Artikolu 3 tad-Deċiżjoni tal-Kunsill 2008/146/KE (9).
(10)
Fir-rigward tal-Liechtenstein, din id-Deċiżjoni tikkostitwixxi żvilupp fid-dispożizzjonijiet tal-acquis ta’ Schengen, fis-sens tal-Protokoll bejn l-Unjoni Ewropea, il-Komunità Ewropea, il-Konfederazzjoni Svizzera u l-Prinċipat tal-Liechtenstein dwar l-adeżjoni tal-Prinċipat tal-Liechtenstein mal-Ftehim bejn l-Unjoni Ewropea, il-Komunità Ewropea u l-Konfederazzjoni Svizzera dwar l-assoċjazzjoni tal-Konfederazzjoni Svizzera fl-implimentazzjoni, l-applikazzjoni u l-iżvilupp tal-acquis ta’ Schengen, li jaqgħu fil-qasam imsemmi fl-Artikolu 1(B) tad-Deċiżjoni 1999/437/KE moqri flimkien mal-Artikolu 3 tad-Deċiżjoni tal-Kunsill 2011/350/UE (10).
(11)
Fir-rigward ta’ Ċipru, din id-Deċiżjoni tikkostitwixxi att li jibni fuq, jew huwa diversament relatat mal-acquis ta’ Schengen fis-sens tal-Artikolu 3(2) tal-Att tal-Adeżjoni tal-2003.
(12)
Fir-rigward tal-Bulgarija u r-Rumanija, din id-Deċiżjoni tikkostitwixxi att li jibni fuq jew huwa diversament relatat mal-acquis ta’ Schengen fis-sens tal-Artikolu 4(2) tal-Att tal-Adeżjoni tal-2005.
(13)
Fir-rigward tal-Kroazja, din id-Deċiżjoni tikkostitwixxi att li jibni fuq, jew huwa diversament relatat mal-acquis ta’ Schengen, fis-sens tal-Artikolu 4(2) tal-Att ta’ Adeżjoni tal-2011,
(14)
Il-miżuri previsti f’din id-Deċiżjoni huma f’konformità mal-opinjoni tal-Kumitat imwaqqaf mill-Artikolu 51(1) tar-Regolament (KE) Nru 1987/2006 tal-Parlament Ewropew u tal-Kunsill tal-20 ta’ Diċembru 2006 dwar l-istabbiliment, it-tħaddim u l-użu tas-sistema ta’ informazzjoni ta’ Schengen tat-tieni ġenerazzjoni (SIS II) (11),
ADOTTAT DIN ID-DEĊIŻJONI:
Artikolu 1
Ir-reġjuni fejn il-ġbir u t-trażmissjoni tad-dejta lis-Sistema ta’ Informazzjoni dwar il-Viża (VIS) jibdew, sussegwentament għar-reġjuni ddeterminati mid-Deċiżjoni ta' Implimentazzjoni 2012/274/UE, skont l-Artikolu 48(3) tar-Regolament (KE) Nru 767/2008, huma dawn li ġejjin:
-
It-tnax-il reġjun:
-
il-Kosta Rika,
-
El Salvador,
-
il-Gwatemala,
-
il-Ħonduras,
-
in-Nikaragwa,
-
il-Panama.
-
It-tlettax-il reġjun:
-
il-Kanada,
-
il-Messiku,
-
l-Istati Uniti.
-
L-erbatax-il reġjun:
-
Antigwa u Barbuda,
-
il-Baħamas,
-
il-Barbados,
-
il-Beliże,
-
Kuba,
-
Dominika,
-
ir-Repubblika Dominikana,
-
il-Grenada,
-
il-Gujana,
-
Ħaiti,
-
il-Ġamajka,
-
Saint Kitts u Nevis,
-
Santa Luċija,
-
San Vinċenz u l-Grenadini,
-
is-Surinam,
-
Trinidad u Tobago.
-
Il-ħmistax-il reġjun:
-
l-Awstralja,
-
l-Fiġi,
-
l-Kiribati,
-
il-Gżejjer Marshall,
-
il-Mikroneżja,
-
Nawru,
-
New Zealand,
-
il-Palaw,
-
il-Papwa Ginea Ġdida,
-
is-Samoa,
-
il-Gżejjer Solomon,
-
Timor-Leste,
-
it-Tonga,
-
Tuvalu,
-
il-Vanwatu.
-
Is-sittax-il reġjun:
-
l-Albanija,
-
il-Bosnja-Ħerzegovina,
-
f’dik li kienet ir-Repubblika Jugoslava tal-Maċedonja (FYROM),
-
il-Kosovo (12),
-
Montenegro,
-
is-Serbja,
-
it-Turkija.
-
Is-sbatax-il reġjun:
-
l-Armenja,
-
l-Azerbajġan,
-
il-Belarus,
-
il-Ġeorġja,
-
ir-Repubblika tal-Moldova,
-
l-Ukraina.
-
It-tmintax-il reġjun:
ir-Russja.
-
Id-dsatax-il reġjun:
-
iċ-Ċina,
-
l-Ġappun,
-
il-Mongolja,
-
il-Korea ta’ Fuq,
-
il-Korea t’Isfel,
-
it-Tajwan.
-
L-għoxrin reġjun:
-
il-Bangladexx,
-
il-Butan,
-
l-Indja,
-
il-Maldive,
-
in-Nepal,
-
il-Pakistan,
-
is-Sri Lanka.
-
Il-wieħed u għoxrin reġjun:
-
l-Andorra,
-
l-Vatikan,
-
Monako,
-
San Marino.
-
It-tnejn u għoxrin reġjun:
-
l-Irlanda,
-
ir-Renju Unit.
-
It-tlieta u għoxrin reġjun:
-
l-Awstrija,
-
il-Belġju,
-
il-Bulgarija,
-
il-Kroazja,
-
Ċipru,
-
ir-Repubblika Ċeka,
-
id-Danimarka,
-
l-Estonja,
-
il-Finlandja,
-
Franza,
-
il-Ġermanja,
-
il-Greċja,
-
l-Ungerija,
-
l-Italja,
-
l-Islanda,
-
il-Latvja,
-
il-Liechtenstein,
-
il-Litwanja,
-
il-Lussemburgu,
-
Malta,
-
il-Pajjiżi l-Baxxi,
-
in-Norveġja,
-
il-Polonja,
-
il-Portugall,
-
ir-Rumanija,
-
is-Slovakkja,
-
is-Slovenja,
-
Spanja,
-
l-Isvezja,
-
l-Isvizzera.
Artikolu 2
Din id-Deċiżjoni hija indirizzata lir-Renju tal-Belġju, lir-Repubblika tal-Bulgarija, lir-Repubblika Ċeka, lir-Repubblika Federali tal-Ġermanja, lir-Repubblika tal-Estonja, lir-Repubblika Ellenika, lir-Renju ta’ Spanja, lir-Repubblika Franċiża, lir-Repubblika Taljana, lir-Repubblika ta’ Ċipru, lir-Repubblika tal-Latvja, lir-Repubblika tal-Litwanja, lill-Gran Dukat tal-Lussemburgu, lir-Repubblika tal-Ungerija, lir-Repubblika ta’ Malta, lir-Renju tal-Pajjiżi l-Baxxi, lir-Repubblika tal-Awstrija, lir-Repubblika tal-Polonja, lir-Repubblika Portugiża, lir-Rumanija, lir-Repubblika tas-Slovenja, lir-Repubblika Slovakka, lir-Repubblika tal-Finlandja u lir-Renju tal-Isvezja.
Magħmul fi Brussell, it-30 ta’ Settembru 2013.

Labels: 12
18
5
11